burgasdotpro/wikipedia huggingface dataset:
Integrovaný systém typových pozícií

Integrovaný systém typových pozícií (ISTP) je voľne prístupná bezplatná internetová aplikácia, poskytujúca prehľadnú sústavu ucelených aktuálnych informácií o trhu práce. Hlavným cieľom ISTP je vytvorenie vhodného prepojenia informácií o požiadavkách trhu práce s osobnými predpokladmi jednotlivcov a poskytovanie pomoci pri hľadaní optimálneho pracovného uplatnenia. 
Garantom ISTP, ako multifunkčného tripartitného projektu, je Ministerstvo práce, sociálnych vecí a rodiny Slovenskej republiky a koordinátorom Ústredie práce, sociálnych vecí a rodiny. 
K hlavným cieľovým skupinám projektu ISTP patria:
Integrovaný systém typových pozícií je metodicky a technicky budovaný tak, aby poskytoval aktuálne a komplexné informácie o trhu práce na jednom internetovom portáli www.istp.sk. Hlavná výhoda systému je spojenie a spolupráca viacerých informačných systémov, zabezpečujúca zoskupenie komplexných informácií o trhu práce a poradenstve na jednom mieste. ISTP tak obsahuje aj informácie o:
Základným nástrojom ISTP je "Kartotéka typových pozícií" (KTP). Ide o databázu pracovných pozícií na slovenskom trhu práce, v ktorej sa v súčasnosti nachádza viac ako 2 000 kariet s podrobným opisom, ktoré sú zoradené do 43 smerov odborného zamerania. Jednotlivé karty poskytujú podrobné informácie o pracovných pozíciách (napr. o kvalifikačných požiadavkách, osobnostných predpokladoch, zdravotných obmedzeniach, hrubých mesačných mzdách podľa regiónov SR, voľných pracovných miestach a pod.).
Jedným z unikátnych samoobslužných poradenských nástrojov ISTP je "Analýza individuálneho potenciálu" (AIP), ktorá pomáha používateľom pri voľbe povolania. Na základe zadaných vstupných informácií, ako napr. dosiahnutá kvalifikácia, zdravotný stav, osobnostné predpoklady, si používateľ vytvorí vlastný osobný profil, ktorý systém automaticky porovná s opismi pracovných pozícií v KTP a odporučí mu tie, ktoré sú k jeho predpokladom najvhodnejšie. Má tiež možnosť si vyhľadávať voľné pracovné miesta na trhu práce vo vybraných databázach (ÚPSVR, EURES, Profesia).
"Kariérové plánovanie" (KP) je ďalší samoobslužný poradenský nástroj, k využitiu ktorého používateľ pristupuje s konkrétnou predstavou o vybranej pracovnej pozícii. Prostredníctvom nástroja si následne môže zhodnotiť vlastné schopnosti a predpoklady na kvalifikovaný výkon vybranej pracovnej pozície a aplikácia mu poradí, v akých oblastiach má ešte rezervy.
"Katalóg pracovných miest" (KPM) je užitočný pomocník pre personalistov a manažérov ľudských zdrojov. Slúži na vytvorenie štruktúrovaného opisu pracovných miest a ich začlenenie do organizačnej štruktúry zamestnávateľa, tak ako aj ich elektronickú správu a archiváciu.
Majstrovstvá sveta v severskom lyžovaní 2011 – Individuálne preteky mužov na strednom mostíku

Individuálne preteky mužov v skokoch na lyžiach na strednom mostíku na Majstrovstvách sveta v severskom lyžovaní 2011 v Osle boli jedny zo 4 mužských disciplín. Kvalifikácia sa uskutočnila 25. februára 2011 a hlavná súťaž sa konala o deň neskôr 26. februára 2011. Víťazstvo si zabezpečil Rakúšan Thomas Morgenstern.
Výsledky.
Postupový kľúč
Externé odkazy.
Výsledky pretekov na oficiálnej stránke FIS
Saská ľudová strana

Saská ľudová strana () bola nemecká politická strana založená roku 1866. Jej program bol radikálne demokratický, vedúcimi osobnosťami boli Wilhelm Liebknecht a August Bebel. V roku 1869 sa strana stala súčasťou novo vznikajúce Sociálnodemokratickej robotníckej strany.
Desperados

Desperados je pivo s príchuťou tequily, ktoré pochádza z Francúzska. Jeho slovenským distribútorom je spoločnosť Heineken a na náš trh bolo uvedené v roku 2002 ako prvé svojho druhu. Je dostupné v 43 krajinách. 
Produkt a logo.
Chuť piva je kombináciou svetlého ležiaka a prírodnej arómy tequily; je menej horká a korenistá. Obsahuje 5,9% alkoholu.
Dizajn loga je tvorený farbami Mexika, názov Desperados pochádza zo španielskeho jazyka a znamená banditi. Pivo je balené v reliéfnej fľaši, špecifickej svojím tvarom. Je vysoká 24 cm, z transparentného skla s rytinami. Má úzke hrdlo, kde sa nachádza logo značky. V spodnej časti fľaše je logo Desperados v červeno-zelených farbách. Nad logom sa nachádza päť medailí, ktoré znázorňujú kaktusovitú rastlinu agáve, leguána, slnko, jačmeň a nápis Desperados. Pod logom je vyrytý prúžok, ktorý slúži na lepšie uchopenie a držanie fľaše. Dno je masívne. 
Balenia a druhy.
Na Slovensku je v predaji 0,33 l fľaša, alebo trojbalenie (3 x 0,33 l), v zahraničí sa predávajú aj fľaše veľkosti 0,25 l, 0,65 l a 1 l, plechovky s objemom 0,33 l alebo 0,5 l a 5 l sud.
Okrem klasickej tequilovej sa v zahraničí predáva pivo Desperados aj iných príchutiach:
Predaj.
Pivo Desperados je marketingovo cielené na skupinu mladým spoločenských ľudí, ktorí skúšajú nové veci a chcú sa odlíšiť od ostatných. Je dostupné v kluboch, na diskotékach a baroch. Hlavný slogan značky je "Pivo vyostrené tequilou", globálny slogan je "Unleash the wild side of fun".
Internet.
Desperados využíva kreatívne reklamné online kampane. V roku 2011 prišiel s interaktívnou Youtube kampaňou The Breakthrough. Rok 2012 sa objavilo reklamné video s názvom Únos - The Snatch.
Actio negatoria

Actio negatoria (lat.) je v rímskom práve vlastnícka žaloba vlastníka nezbaveného držby veci proti žalovanému, ktorý porušil jeho práva. V spore je žalobca povinný dokázať svoje vlastnícke právo a následne jeho porušenie, naopak žalovaný, že mu výkon tohto práva patrí. Cieľom actio negatoria je zistiť stupeň vlastníckeho práva, zastaviť jeho porušovanie, náhrada škody a poskytnutie záruk, že sa porušovanie nebude opakovať.
Smrekovica (vrch v Branisku)

Smrekovica () je najvyšší vrch pohoria Branisko, krajinného celku Fatransko-tatranskej oblasti. Nachádza sa približne severovýchodne od Spišského Podhradia.
Poloha.
Nachádza sa v severnej časti pohoria, v geomorfologickom podcelku Smrekovica Leží v Prešovskom kraji, v okrese Levoča a zasahuje na katastrálne územie obcí Vyšný Slavkov a Poľanovce. Najbližšími sídlami sú severne ležiaci Vyšný a Nižný Slavkov a juhozápadne situované Poľanovce, Pongrácovce a Bijacovce, juhovýchodne sa nachádza Široké a východne Šindliar, Lipovce a Lačnov.
Opis.
Smrekovica leží v severnej časti hlavného hrebeňa, medzi sedlom Branisko a Kravcovou (). Severným smerom sa nachádza Michalička (), Ostrý vrch (), Bučina () a Veľká skala (), východným Boldigaň (), Kravcová a vrch Nad Bučom (), južným Patria (), Rudník () a Príkre () a západným Petrova hora (), Skala () a Petruška (). Pokým južná časť masívu patrí do povodia Hornádu, kde vodu odvádza riečka Svinka, voda zo severnej časti odteká Antalovým potokom do Torysy. Vrcholom vedie značená turistická trasa z Vyšného Slavkova. 
Výhľady.
Vrcholová časť je čiastočne zalesnená, no poskytuje zaujímavé výhľady. Z vhodných častí Smrekovice možno pozorovať okolité vrchy Braniska, no tiež susedné Levočské vrchy, Bachureň, Čiernu horu či Volovské vrchy. Pri ideálnych podmienkach sú pozorovateľné Slanské vrchy, Kráľovohoľské Tatry s Kráľovou hoľou či Vysoké Tatry.
Veľká Knola

Veľká Knola () je vrch v pohorí Volovské vrchy, krajinnom celku Slovenského rudohoria. Leží nad obcou Hnilec, približne juhozápadne od Spišskej Novej Vsi. Podľa vrchu je pomenovaný geomorfologický podcelok a na veľkej časti masívu sa nachádza chránený areál Knola.
Poloha.
Nachádza sa v severozápadnej časti pohoria, v geomorfologickom podcelku Knola. Leží v Košickom kraji, v okrese Spišská Nová Ves a zasahuje na katastrálne územie mesta Spišská Nová Ves a obce Mlynky.. Najbližšími sídlami sú juhovýchodne situovaný Hnilec, západne ležia Mlynky a severovýchodne Novoveská Huta.
Opis.
Veľká Knola leží v hrebeni, vedúcom z Pálenice () západným smerom cez sedlo Grajnár a pokračujúcom severozápadne na Haniskovu (). Západne sa nachádza Suchý vrch (), Viničiar () a Martinka (), južne Babiná (), Smrečinka (), Stromiš () a Peklisko (), východne vrch Nad Javorom (), Pálenica () a Hlinisko () a severne Predný Muráň (), Muráň (), Hýľ () a Haniskova (). Južné svahy odvodňujú kratšie prítoky rieky Hnilec, východné jej prítok Železný potok a voda zo severozápadnej časti odteká Hutianskym potokom do Holubnice v povodí Hornádu. Na vrchol vedie značená turistická trasa. 
Výhľady.
Vrchol pokrýva nesúvislý, miestami riedky lesný porast, ktorý umožňuje len veľmi obmedzený rozhľad. Vďaka značnej nadmorskej výške je z lokalít s riedkou vegetáciou a polomov možné pozorovať mnohé vrcholy pohoria, no tiež Čiernu horu, Branisko, Čergov, Levočské vrchy, Vysoké Tatry, Kráľovu hoľu, Stolické vrchy a Revúcku vrchovinu.
Kvalifikácia na Majstrovstvá Európy v bejzbale 2010

Kvalifikácia na Majstrovstvá Európy v bejzbale 2010 bola kontinentálna kvalifikácia v bejzbale mužov, ktorú organizuje Európska bejzbalová konfederácia (CEB). Zúčastnilo sa jej 23 európskych družstiev, ktoré súťažili sa o 5 postupových miest na záverečný turnaj v 5 kvalifikačných skupinách. Kvalifikácia prebiehala od 7. do 12. júla 2008.
Priamy postup.
Priamo postúpila hostiteľská krajina a 6 najlepšie umiestnených tímov z ME 2007:
Perdikkas (diadoch)

Perdikkas († 321/320 pred Kr.) bol jedným z generálov Alexandra Veľkého. Po jeho smrti v roku 323 pred Kr. sa stal regentom celej jeho ríše.
Perdikkas bol synom Oronta, ktorý pochádzal z kniežacieho rodu vládnuceho v macedónskej provincii Orestis. Ako veliteľ macedónskej falangy sa vyznamenal pri dobývaní vzbúrených Téb v roku 335 pred Kr., pri ktorom bol ťažko zranený. Neskôr znova získal velenie počas Alexandrovho ťaženia do Indie. Keď v roku 324 pred Kr. Alexandrov najbližší priateľ, Héfaistión, neočakávane zomrel, stal sa Perdikkas jeho nástupcom ako chiliarchos (vezír) a veliteľom macedónskej ťažkej jazdy (hetairoi). V Súsach sa oženil s Atropates, dcérou perzského satrapu Médie.
Nota bene (časopis)

Nota bene je pouličný časopis, ktorý od septembra 2001 vydáva občianske združenie Proti prúdu.
Časopis je formou pomoci ľuďom bez domova. Predajca (osoba bez domova) sa najprv zaregistruje, pričom dostane preukaz, ktorý pri predaji musí mať viditeľne na sebe. Následne si predajca kupuje časopisy za polovicu predajnej ceny (v súčasnosti 0,70 €) a predáva ich na určenom predajnom mieste za plnú predajnú cenu (v súčasnosti 2,40 €), pričom si rozdiel necháva (prvých niekoľko časopisov dostane predajca zdarma, preto na začiatku nepotrebuje nijaké peniaze).
Časopis bol na začiatku predávaný len v Bratislave, neskôr sa jeho pôsobnosť rozšírila do ďalších slovenských miest, napríklad Žilina, Banská Bystrica, Kežmarok, Košice, Malacky, Nitra, Nové Zámky, Piešťany, Poprad, Prešov, Senica a Trnava.
"Nota bene" je mesačník. V jeho histórii sa vyskytli pokusy o dvojtýždennú periodicitu, ktorá sa však neosvedčila, a časopis sa vrátil späť k mesačnej.
Názov "Nota bene" pochádza z latinčiny a znamená "dobre si všimnite".
"Nota bene" je členom International Network of Street Papers (Medzinárodná sieť pouličných časopisov).
Proti prúdu (občianske združenie)

Proti prúdu je občianske združenie, ktoré od septembra 2001 vydáva časopis Nota bene. Sídli na Karpatskej 10 v Bratislave. Na Ministerstve vnútra bolo zaregistrované 20. marca 2001.
Vydáva tiež knihy, poskytuje ľuďom bez domova sociálne a právne poradenstvo a organizuje pre nich rozličné projekty, aj v spolupráci s občianskymi združeniami Medzi nami a Divadlo bez domova.
Riaditeľom združenia je Martin Opeta
Via Traiana

Via Traiana bola staroveká rímska cesta v juhovýchodnom Taliansku. Dal ju postaviť cisár Traján ako rozšírenie cesty Via Appia; skrátenie cesty z Beneventa (Benevento) do Brundisi (Brindisi). Cesta prechádzala cez Canusium, Butuntum a Barium ale nie cez Tarentum.
Pozadie.
Via Traiana bola postavená v roku 109 cisárom Trajánom na jeho vlastné náklady. Výstavba prebiehala počas obdobia relatívneho mieru. Výstavbou tejto cesty stratila Via Appia svoju pôvodnú dôležitosť ako vojenská hlavná cesta spájajúca mestá Venusia (Venosa) a Tarentum (Tarent). Neskôr už údržba hlavnej komunikácie medzi Venusiou, vojenskou kolóniou z 291 pred Kr., a Rímom nebola už potrebná. Výnimkou bolo obdobie občianskej vojny. Via Appia tak ostala iba ako spojenie s mestom Brindisi.
Trasa.
Podľa Strabóna bola cesta z Beneventa do Brundisia cez Via Traiana o dobrý deň kratšia ako cez Via Appia. Aj keď táto vzdialenosť bola cez Via Appia 203 míľ a cez Via Traiana 205 míľ. Rozdiel bol v ich topografii. Via Appia, k Venusii, smeruje cez viacero vrcholov a náročný terén. Via Traiana smeruje cez relatívne vyrovnaný terén a po celej dĺžke nie je žiadne výrazné prevýšenie.
Rímske mosty.
Pozdĺž trasy sa nachádzajú viaceré pozostatky rímskych mostov. Napríklad: Ponte dei Ladroni, Ponte delle Chianche, Ponte Pietra, Ponte Rotto (cez rieku Carapelle), Ponte Rotto (cez rieku Cervaro), Ponte sul Ofanto a Ponte Valentino.
Nota bene

Nota bene môže byť:
Notabene je knižný výraz pochádzajúci z latinčiny a znamenajúci "navyše, na dôvažok, okrem toho, (mimochodom) dokonca, vlastne, pripomínam, podotýkam"
Retro (Bratislava)

Retro je polyfunkčná budova v Bratislave v mestskej časti Ružinov na ulici Nevädzová.
Pozostáva z obchodného centra na troch podlažiach s celkovou rozlohou 14 000 m², kancelárskych priestorov a 365 bytových priestorov v 25-podlažnej výškovej budove, športové centrum, ktoré obsahuje 2 tenisové a 2 squashové kurty, fitnes a wellness a 630 parkovacích miest v podzemných garážach.
Výstavba trvala od roku 2008 do roku 2010. Pôvodný variant počítal s výškovou budovou so 17 nadzemnými podlažiami, neskôr bol projekt prepracovaný.
Retro stojí približne na mieste bývalého nákupného strediska (a pošty) Jadran. Jadran začali búrať v roku 2007.
Ľupčiansky hrad

Ľupčiansky hrad (staršie "Ľupčiansky zámok") je hrad na Horehroní, nachádzajúci sa nad obcou Slovenská Ľupča. Je to národná kultúrna pamiatka.
Poloha.
Nachádza sa v údolí Hrona, priamo nad obcou Slovenská Ľupča, asi 10 km východne od Banskej Bystrice. Je postavený na juhovýchodnom okraji Starohorských vrchov v nadmorskej výške cca Prístupný je cestou z obce.
Dejiny.
Hrad s názvom "Liptza" sa písomne spomína v roku 1250 a vznikol na mieste staršieho hradiska po vpáde Mongolov (1241). Významná poloha na prístupovej ceste k stredoslovenským banským mestám urobila z hradu časté sídlo panovníkov. 
V júni 1443 zasiahlo Uhorsko silné zemetrasenie, ktoré hrad veľmi poškodilo. Nasledovali rozsiahle opravy, ďalšie nasledovali po roku 1572, kedy nový správca Pavol Rubigall realizoval jeho prestavbu. V nepokojnom období na prelome 17. a 18. storočia často menil majiteľov a bol opakovane vyrabovaný. Postupne stratil funkciu správneho centra a jeho osud spečatil požiar, po ktorom sa vykonali len nevyhnutné opravy. 
Panovníci využívali novopostavené kaštiele a v opustenom areáli hradu vznikol sirotinec. Neskôr pribudla škola a výchovný ústav pre mladistvých. Počas SNP bol na hrade zriadený zaisťovací tábor pre osoby s údajným fašistickým pozadím pod vedením a kontroverzným pôsobením Jozefa Štaudingera. Po druhej svetovej vojne areál slúžil ako učilište, priestory charity, no aj pre potreby Socialistického zväzu mládeže. Počas 90. rokov hrad spravoval Krajský pamiatkový ústav v Banskej Bystrici, od ktorého ho v roku 2002 prebrali Železiarne Podbrezová. Nový vlastník vykonal na Ľupčianskom hrade rozsiahle rekonštrukčné práce, ktoré výrazným spôsobom zatraktívnili celý areál.
Anar

Anar, občianskym menom (Anar) Rəsul oğlu Rzayev (starší slovenský prepis: Rasulogly Rzajev; * 14. marec, 1938, Baku, Azerbajdžanská sovietska socialistická republika, Sovietsky zväz) je azerbajdžanský spisovateľ, scenárista a režisér.
Hạ Long

Hạ Long môže byť:
Arto Paasilinna

Arto Paasilinna (* 20. apríl 1942, Kittilä, Fínsko – † 15. október 2018, Espoo) bol fínsky spisovateľ, autor prevažne humoristických románov. Jeho knihy sú preložené do mnohých cudzích jazykov.
Hala

Hala môže byť:
Bacboský záliv

Bacboský záliv (slovenský normovaný názov) alebo staršie Tonkinský záliv (po čínsky v slovenskom prepise "Pej-pu Wan", po vietnamsky "Vịnh Bắc Bộ") je polootvorený záliv v Juhočínskom mori medzi pobrežím Vietnamu a Číny a ostrovom Chaj-nan.
Je dlhý asi 500 km (inde sa uvádza 330 km), široký pri vstupe 241 km, priemerne hlboký 40 m, maximálne hlboký 82 m. Hlavné prístavy sú Hai Phong, Ben Thuy a Pej-chaj. Do zálivu sa vlieva Červená rieka.
Záliv bol bojiskom Vietnamskej vojny. Od jej skončenia tu viacero nadnárodných spoločností ťaží ropu.
Monastier Manasija

Monastier Manasija alebo Monastier Resava (ekvivalentne aj kláštor) je srbský ortodoxný kláštor zo začiatku 15. storočia, nachádzajúci sa 2 km severozápadne od mesta Despotovac v stredovýchodnom Srbsku. Je krásnym príkladom kláštora s mohutnými hradbami. 
Dejiny.
Kláštor založil Stefan Lazarević niekedy v období v rokov 1406 – 1418. Kláštor mal slúžiť ako jeho mauzóleum. Výstavba trvala s prestávkami asi 10 rokov. Počas tohto obdobia bol postavený kostol, veľká jedáleň, bytové priestory, priľahlé budovy, veže, múry a opevnenia s obrannými hradbami a priekopami.
V 15. a 16. storočí tu vykonávala tzv. Resavská/Moravská škola opisovanie, redakciu, tvorbu a preklad kníh. Škola bola veľmi významná pre túto časť Európy. 
Kostol je zasvätený Svätej Trojici. Pôvodne bolo namaľovaných asi 2 000 m2 fresiek, zachovala sa však len štvrtina malieb, ale aj tie patria k najkrajším z mimoriadne bohatého pokladu historických srbských malieb. Stefan, zakladateľ kláštora, vynaložil veľké úsilie pri hľadaní najctenejších a zručných pracovníkov či najskúsenejšiu ikonu maliarov.
Počas piatich storočí osmanskej vlády bol kláštor opustený a niekoľkokrát zničený. Hlavná strecha kostola bola odstránená, čím sa fresky po viac ako storočí vplyvom dažďa poškodili. 
V 18. storočí bola západná časť kostola dôsledkom výbuchu silno poškodená a neskôr prestavaná. Avšak mozaiková podlaha bola našťastie zachovaná.
Kláštor je obklopený mohutnými hradbami a vežami. V roku 1979 bol vyhlásený kultúrnou pamiatkou mimoriadneho významu.
Geti

Geti (iné názvy: Géti, zastarano "Gétovia, Getovia"; lat. "Getae", gr. "Getai") boli príslušníci geto-dáckej vetvy Trákov, doložení v období okolo prelomu letopočtu. Sídlili na oboch brehoch Dunaja približne v dnešnej Besarábii a Dobrudži. 
So susednými Dákmi mali spoločnú getsko-dácku kultúru (niektorí antickí autori ich dokonca považujú za identických s Dákmi), ich kultúra bola ovplyvnená aj Skýtmi, Macedóňanmi a Peržanmi. Prvý raz sú písomne spomínaní v 5. stor. pred Kr.
Handbal

Handbal môže byť:
Handball môže byť:
Hádzaná

Hádzaná môže byť:
Medzinárodná hádzaná

Medzinárodná hádzaná môže byť:
Cueva de las Manos

Cueva de las Manos (doslova "Jaskyňa rúk") je jaskyňa s prehistorickými nástennými maľbami v argentínskej provincii Santa Cruz v Patagónii. Nachádza sa v stene kaňona rieky Río Pinturas. 
Vek miestnych nástenných malieb sa odhaduje na 9 500 až 13 000 rokov. Názov jaskyne vychádza z vyobrazených ľudských rúk, na stenách sú ale vyobrazené i zvieratá (najmä lama Guanako a nandu Darwinov) a scény z ich lovu.
Asteropé

Asteropé (iné názvy: Steropé, Asterope, Sterope, Asteropa, Steropa; starogr. "Ἀστερόπη, Στερόπη" – "Asteropé, Steropé", ) môže byť v gréckej mytológii:
Asterope môže byť aj:
Zoznam chránených území v okrese Karlove Vary

Toto je zoznam chránených území v okrese Karlove Vary aktuálny k 1.októbru roku 2019, v ktorom sú uvedené chránené územia v oblasti okresu Karlove Vary.
Acton

Acton môže byť:
John Francis Edward Acton

Sir John Francis Edward Acton (* 13. jún 1736, Besançon – † 12. august 1811, Palermo) bol anglický politik v službách Neapolského kráľovstva. Bol veliteľ toskánskych námorných síl, minister námorníctva, vojny, financií a nakoniec i ministerský predseda. Známy svojou protinapoleonskou orientáciou a presadzovaním spojenectva s Anglickom a Rakúskom.
Jeho vláda viedla v roku 1798 k povstaniu. V roku 1806 bol prinútený k odchodu do exilu.
Actors Studio

Actors Studio je členská organizácia a divadelná škola v New Yorku. V roku 1947 ho založili Elia Kazan, Robert Lewis a Cheryl Crawford ako pokračovanie bývalej progresívnej divadelnej skupiny "Group Theatre". V roku 1949 sa pripojil Lee Strasberg, ktorý sa v roku 1952 stal jeho riaditeľom.
Na výuku používa systém vychádzajúci z metódy Konstantina S. Stanislavského a psychoanalýzy. Najväčší význam mala v 50. rokoch 20. storočia.
Ázijská basketbalová federácia

Ázijská basketbalová federácia alebo FIBA Asia je ázijská športová konfederácia, ktorá združuje basketbalové zväzy ázijských štátov. Vznikla v roku 1960 a sídli v Kuala Lumpur, v Malajzii. Zakladali ju 4 členovia: Filipíny, Japonsko, Kórejská republika a Taiwan. Momentálne (2012) združuje 44 národných basketbalových zväzov a na jej čele stojí Katarčan Saud Bin Ali Al-Thani. FIBA Asia je členom Medzinárodnej basketbalovej federácie (FIBA). 
Zóny FIBA Asia.
Členské federácie sú rozdelené geograficky do 6 basketbalových zón:
Africká basketbalová federácia

Africká basketbalová federácia alebo FIBA Africa je africká športová konfederácia, ktorá združuje basketbalové zväzy afrických štátov. Vznikla v roku 1961 a sídli v Káhire, v Egypt a v Abidžane, v Pobreží Slonoviny. Zakladalo ju 11 členov: Burkina, Egypt, Etiópia, Ghana, Guinea, Líbya, Mali, Maroko, Sierra Leone, Sudán a Togo. Momentálne (2012) združuje 53 národných basketbalových zväzov a na jej čele stojí Frederic Francois Alain Ekra z Pobrežia Slonoviny. FIBA Africa je členom Medzinárodnej basketbalovej federácie (FIBA) a tiež ANOCA. 
Rok po vzniku usporiadala federácia prvé medzinárodné podujatie, Majstrovstvá Afriky.
Zóny FIBA Africa.
Členské federácie sú rozdelené geograficky do 7 basketbalových zón:
Prápor výcviku

Prápor výcviku bol výcvikový prápor Pozemných síl SR, súčasťou Ozbrojených síl Slovenskej republiky. Medzi hlavné úlohy Práporu výcviku patrí „"základný vojenský výcvik čakateľov a vstupný odborný výcvik profesionálnych vojakov"“, „"ďalší odborný výcvik profesionálnych vojakov"“, prípravu vojakov na zahraničné misie a správu vojenských výcvikových priestorov na Slovensku. Veliteľom práporu bol od 15. mája 2014 pplk. Ing. Róbert Kecsõ- Prápor sídlil v Martine.
Dejiny.
V roku 1967 bolo v Martine založené Vyššie delostrelecké učilište, v roku 2001 vznikla Výcviková základňa mechanizovaných a tankových vojsk, prieskumu a domobrany. V júli 2002 Veliteľstvo výcviku a v októbri 2004 Odborná výcviková škola pozemného vojska. Prápor výcviku bol vytvorený 1. júla 2009 na základe Nariadenia Náčelníka Generálneho štábu OS SR na vykonanie organizačných zmien v OS SR v roku 2009. K 1. júlu 2014 bol prápor v rámci reorganizačných zmien základe preradený do podriadenosti Pozemných síl, predtým bol zaradený do štruktúr Síl výcviku a podpory. K 1. novembru 2016 bol prápor reorganizovaný na Základňu výcviku a mobilizačného doplňovania.
Výcvik.
V januári 2015 192 čakateľov prípravnej štátnej služby, vrátane 22 žien, začalo svoj základný 9 týždňový výcvik. Vo výcvikovom roku 2015 prápor plánuje vycvičiť približne 4 500 príslušníkov OS SR v rôznych kurzoch a výcvikoch.
Podriadené jednotky.
V Martine je dislokovaná Výcviková jednotka vojenských misií a Poddôstojnícka akadémia. Do pôsobnosti Práporu výcviku patrí aj Vojenský výcvikový priestor Kamenica na Cirochou a Vojenský výcvikový priestor Turecký Vrch. Práporu je podriadené aj Stredisko výcviku leteckých odborností so sídlom v Prešove.
Kostoly na Chiloé

Kostoly v Chiloé sú drevené kostoly postavené na súostroví Chiloé v čilskom regióne Los Lagos, ktoré vznikali od 17. storočia. Kostoly majú podobnú architektonickú schému a formu. Ich zachovalosť i napriek nepriaznivému vlhkému podnebiu je dôkazom zručnosti miestnych tesárov, ktorí chrámy vytvorili. 
Od roku 2000 je 16 kostolov zapísaných na zozname svetového dedičstva UNESCO.
Dejiny.
Súostrovie Chiloé začali kolonizovať Španieli v polovici 16. storočia. Spolu s prvými osadníkmi a prieskumníkmi prichádzali aj cirkevní hodnostári z rádov františkánov a mercedariánskych rytierov, aby evanjelizovali miestne indiánske obyvateľstvo kmeňov Chono a Huilliche. Ale až jezuiti, ktorí prišli v roku 1608, zásadným spôsobom sformovali spôsob organizácie evanjelizácie, ktorý sa stal pre toto súostrovie charakteristickým. Jezuiti boli v roku 1767 vyhnanií zo Španielska a jeho kolónii, evanjelizačnú činnosť po nich prevzali františkáni. 
Prírodné charakteristiky súostrovia vytvárali špecifické podmienky pre conquistu, kolonizáciu a evangelizáciu: ostrovnú oblasť a roztrúsenú indiánsku populáciu, prirodzená komunikácia po mori, relatívny nedostatok prírodných zdrojov, ale naopak bohaté zásoby dreva. 
Jezuiti použili pre evanjelizáciu systém pohyblivých misijných výprav. Skupina kňazov pravidelne oboplávala súostrovie a vždy sa na niekoľko dní zdržala v danej osade s kaplnkou či chrámom. Po zvyšok roku spravoval „farnosť“ zaučený miestny laik (tzn. nekňaz). Kaplnky a chrámy vždy stavalo miestne spoločenstvo veriacich spoločne s misionármi. Podobne ako kostoly na Chiloé je celá kultúra súostrovia výsledkom medzikultúrneho kontaktu a hlbokého prepojenia medzi domorodou a európskou kultúrou.
Pamiatkový úrad Slovenskej republiky

Pamiatkový úrad Slovenskej republiky (skr. PÚ SR, PÚSR) je úrad, ktorého hlavnou úlohou je ochrana pamiatkového fondu Slovenskej republiky. PÚSR sídli v Bratislave, ale má celoštátnu pôsobnosť, spadá pod neho 8 krajských pamiatkových úradov so sídlom v krajských mestách. Od mája 2022 je generálnym riaditeľom Pamiatkového úradu SR Pavol Ižvolt. Pamiatkový úrad SR bol zapojený do digitalizácie kultúrneho dedičstva Slovenska, vzniknutý digitálny obsah je sprístupnený na portáli Slovakiana.
Vývoj názvov a štruktúry úradu.
Predchodca dnešného Pamiatkového úradu SR bol zriadený k 1. januáru 1951. Celkový vývoj bol nasledovný: 
Vedenie.
Od mája 2022 je generálnym riaditeľom úradu Pavol Ižvolt. Predchádzajúcim riaditeľom bol od januára 2021 Radoslav Ragač, generálny riaditeľ sekcie kultúrneho dedičstva Ministerstva kultúry. Prvou generálnou riaditeľkou bola Katarína Kosová. Hovorca ministerstva na margo jej odvolania uviedol: „Pani Kosová vybudovala dôležitú inštitúciu na ochranu pamiatok, ktorá však v 21. storočí potrebuje nový impulz. Úrad taktiež vyžaduje výraznejší pohyb vpred, aby záchrana a ochrana pamiatok mohla byť efektívnejšia, transparentnejšia a dynamickejšia.“
Vlčí jámy

Vlčí jámy sú prírodná pamiatka, boli vyhlásené v roku 1975 a nachádzajú sa neďaleko obce Potůčky. Dôvodom je ochrana stredovekých dobývok cínových rúd, v ktorých sa vplyvom špecifického vzdušného režimu vytvára jaskynný ľad. 
Popis oblasti.
Prírodná pamiatka sa skladá z "Vlčej jamy (Vlčí jáma)" a "Ľadovej jamy (Ledová jáma)". Ľadová jama je 15 metrov hlboká, veľmi úzka prepadlina ktorá vznikla ako dôsledok banskej činnosti pri ťažbe cínových rúd. Ide o pozostatok "bane Jiří". Vlčia jama bola pôvodne "baňou Wolfgang". Táto prepadlina je viac ako 120 metrov dlhá, široká asi 14 a hlboká až 25 metrov.
V oblasti je druhovo chudobná vegetácia, pestrejšie zastúpenie majú iba papraďorasty, napr. rebrovka rôznolistá, sladičovec bučinový, slezinník severný, slezinník červený či pľuzgiernik krehký. V banských prepadlinách rastú vzácnejšie chladnomilné druhy, ako je iskerník platanolistý alebo podbelica alpínska. Na jedinom mieste v Česku tu rastie mach Mielichhoferia mielichhoferiana, viazaný na odkryté žily rúd medi.
Asteropé (dcéra Atlanta)

Asteropé (iné názvy: Steropé, Asterope, Sterope, Asteropa, Steropa; starogr. "Ἀστερόπη, Στερόπη" – "Asteropé, Steropé", ) je v gréckej mytológii dcéra Titana Atlanta a Pléiony, dcéry Titana Ókeana.
Asteropé bola jednou zo siedmich sestier Plejád. Jej sestrami boli Maia, Élektra, Taygeté, Meropé, Alkyoné a Kelaino. So svojim milencom bohom vojny Areom mala syna Oinomaa, ktorý sa stal kráľom v elidskej Pise. 
Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a najvyšší boh Zeus ich potom vzal na nebo a premenil na hviezdy Plejády, ktoré na nebi žiaria dodnes.
Oinomaos

Oinomaos alebo Oinomáos (, ) môže byť:
Oenomaus

Oenomaus môže byť:
Chránená krajinná oblasť Slavkovský les

Chránená krajinná oblasť Slavkovský les je hornaté územie parovinného typu. Rozkladá sa medzi Tachovskou brázdou, Chebskou a Sokolovskou panvou; má približne tvar trojuholníka, v blízkosti jeho vrcholov ležia kúpeľné mestá Karlovy Vary, Mariánské Lázně a Františkovy Lázně. Chránená krajinná oblasť bola vyhlásená v roku 1974 na území s rozlohou asi 606 km² pre ochranu krajiny, geologických a botanických hodnôt. V znaku CHKO je vzácna arnika horská ("Arnica montana"), typická pre túto oblasť, na pozadí vrchov Lesný, Lysina a Kružný.
Príroda územia je veľmi pestrá: vyskytujú sa tu napr. mokraďové lúky, zachované bučiny a kaňony so skalnými útvarmi v údoliach riek Teplá a Ohře. K najcennejším partiám patria Mnichovské hadce a Kladské rašeliny.
Daniel Brejčák

Daniel Brejčák (* 29. október 1986, Poprad) je slovenský hráč ľadového hokeja. Hrá na poste obrancu, momentálne za klub HK Autofinance Poprad s číslom 86.
Kariéra.
Hokej začal hrať v Poprade. Neskôr sa presunul do Kežmarku, kde hrával za miestny MHK. Od sezóny 2009/10 hral v klube HK ŠKP Poprad, odkiaľ po troch sezónach prestúpil do klubu HC Košice. Tam sa však nepresadil a v priebehu sezónny sa vrátil späť do Popradu.
Acugi

Acugi (jap. 厚木市 - Acugi-ši; anglickým prepisom "Atsugi(-shi)") je mesto v Japonsku na ostrove Honšu v prefektúre Kanagawa. Leží na rieke Sagami, v minulosti s veľkým riečnym prístavom. 
Po 2. svetovej vojne slúžilo ako letecká vojenská základňa USA. V súčasnosti je poľnohospodárskym centrom oblasti s vyspelou dopravnou infraštruktúrou a spojením s Tokiom. Okrem poľnohospodárskeho je tu rozvinutý aj automobilový a elektrotechnický priemysel.
Údolí Teplé

Údolí Teplé je prírodná rezervácia, bola vyhlásená v roku 1992 a prechádza všetkými okresmi Karlovarského kraja. Predmetom ochrany je údolie rieky Teplej s priľahlými zalesnenými svahmi. Starostlivosťou o územie je poverená správa CHKO Slavkovský les.
Popis oblasti.
Prírodná rezervácia sa rozkladá na území všetkých troch okresov Karlovarského kraja. V okrese Karlovy Vary zaberá 78,57 ha a v okrese Sokolov 93,43 ha; do okresu Cheb zasahuje iba minimálnou plochou.
V oblasti rastie z chránených druhov rastlín prilbica rôznofarebná, praslička lúčna, žltohlav európsky či červenavec alpínsky. Zachovaný vodný tok oplýva bohatstvom druhov pstruhového pásma. Žije tu mieň sladkovodný, lipeň obyčajný, úhor európsky, pstruh potočný, slíž severný, ale tiež rak riečny. Cenná je populácia hlaváča bieloplutvého. Z vtáctva hniezdi v oblasti bocian čierny a rybárik riečny. V rieke žije vydra riečna.
Americká basketbalová federácia

Americká basketbalová federácia alebo FIBA Americas je americká športová konfederácia, ktorá združuje basketbalové zväzy amerických štátov. Vznikla v roku 1975 a sídli v San Juan, v Portoriku. Momentálne (2012) združuje 44 národných basketbalových zväzov a na jej čele stojí Argentínčan Horacio Muratore. FIBA Americas je členom Medzinárodnej basketbalovej federácie (FIBA) a tiež PASO. 
Založilo ju 19 členov: Americké Panenské ostrovy, Argentína, Bahamy, Barbados, Brazília, Čile, Dominikánska republika, Guatemala, Kanada, Kolumbia, Kuba, Mexiko, Panama, Peru, Portoriko, Salvádor, Uruguaj, USA a Venezuela. O 5 rokov neskôr sa konalo prvé medzinárodné podujatie FIBA Americas, Majstrovstvá Ameriky mužov.
Zóny FIBA Americas.
Členské federácie sú rozdelené geograficky do 3 basketbalových zón:
CONCEABA sa ešte delí na 2 subzóny: Strednú Ameriku (COCABA) s 8 členmi a Karibik (CBC) s 24 členmi.
Oceánska basketbalová federácia

Oceánska basketbalová federácia alebo FIBA Oceania je oceánska športová konfederácia, ktorá združuje basketbalové zväzy oceánskych štátov. Vznikla v roku 1967 pod názvom "Oceania Basketball Confederation" a sídli v meste Boambee, v Austrálii. Momentálne (2012) združuje 21 národných basketbalových zväzov a na jej čele stojí Austrálčan Bob Elphinston. FIBA Oceania je členom Medzinárodnej basketbalovej federácie (FIBA) a tiež ONOC. 
O 4 rokov neskôr po vzniku federácie, v roku 1971, sa konalo prvé medzinárodné podujatieMajstrovstvá Oceánie mužov.
Aleksander Fredro

Aleksander Fredro (* 20. jún 1793, Surochów, Jarosław – † 15. júl 1876, Ľvov) bol poľský dramatik a spisovateľ.
Gróf Fredro bojoval na francúzskej strane v napoleonských vojnách a zúčastňoval sa vojenského odporu proti rakúsko-uhorskej nadvláde v Haliči. Písal komédie s politickými pointami a jeho postavy zastupovali stereotypné poľské charaktery. Veľkú popularitu získalo jeho dielo až po jeho smrti. Dnes je uznávaný ako poľský Molière. Publikoval tiež básne a rozprávky.
V roku 1828 sa oženil so šľachtičnou Žofiou Jabłonowskou a narodil sa im syn Jan Aleksander Fredro a dcéra Zofia Szeptycka. Aleksander je pochovaný v krypte svojho rodu v kostole panny Márie v ukrajinskom meste Rudki.
Hugon Hanke

Hugon Hanke (* 26. marec 1904 – † 19. december 1964) bol poľský politik a ministerský predseda poľskej exilovej vlády.
Životopis.
Hanke bol v Sliezsku politicky aktívny už pred 2. svetovou vojnou ("Chrześcijańskie Związki Zawodowe" a "Stronnictwo Pracy").
Po odchode do Londýna patril v rokoch 1950 až 1954 k poľskej exilovej vláde. 8. augusta 1955 ho August Zaleski menoval nástupcom Stanisława Mackiewicza, ktorý sa vrátil do Poľska. Tento úrad zastával až do 10. septembra 1955, kedy sa tiež vrátil do vlasti. Jeho nástupcom bol Antoni Pająk.
Existuje domnienka, že bol agentom poľských tajných služieb.
Università degli Studi Niccolò Cusano

Università degli Studi Niccolò Cusano, skrátene UNICUSANO, je súkromná univerzita v Ríme, založená v roku 2006. V roku 2012 mala 10.107 študentov.
Sewell

Sewell je bývalé banícke mesto v Čile. Nachádza sa v centrálnej časti štátu v regióne O'Higgins približne 150 km južne od Santiaga. 
V roku 2006 bolo zapísané na zoznam svetového dedičstva UNESCO.
Leží v Andách v nadmorskej výške medzi 2 000 a 2 250 m, panuje tu horská klíma. V roku 1905 tu bola otvorená v tej dobe najväčšia podpovrchová baňa na meď. V období najvyššej aktivity bane tu žilo až 15 000 ľudí – baníkov s rodinami. V 70. rokoch 20. storočia bola ale baňa takmer vyťažená a obyvatelia mestečko opustili.
Panamerická bejzbalová konfederácia

Panamerická bejzbalová konfederácia, skr. COPABE () je americká športová konfederácia, ktorá združuje bejzbalové zväzy amerických štátov. Vznikla v roku 1985 a sídli v Panama City, v Paname. Momentálne (2012) združuje 29 národných bejzbalových zväzov a na jej čele stojí Portoričan Israel Roldan. COCABE je členom Medzinárodnej bejzbalovej federácie (IBAF) a tiež PASO. 
2 roky po vzniku federácie sa konalo prvé medzinárodné podujatie COCABE, Panamerické majstrovstvá mužov. Súčasťou COPABE je aj Karibská bejzbalová konfederácia.
Podujatia.
Regionálne podujatia:
Národný park Sangay

Národný park Sangay je národný park v Ekvádore v provinciách Morona-Santiago, Chimborazo a Tungurahua. V parku sa nachádzajú dve aktívne sopky, fauna a flóra je veľmi rozmanitá, pretože sú tu dažďové lesy aj ľadovce. 
V roku 1983 bol park pre svoje prírodné bohatstvo zapísaný na zoznam svetového dedičstva UNESCO.
Zoznam významných svetových tenoristov

Toto je zoznam významných svetových operných spevákov – tenoristov. Zoznam je možné dopĺňať.
Čestná stráž Ozbrojených síl Slovenskej republiky

Čestná stráž Ozbrojených síl Slovenskej republiky (ČS OS SR) je útvar , ktorého hlavnou úlohou je (podľa vlastnej webstránky) zabezpečovanie štátno-protokolárnych akcií "vojenskými poctami pre štátnych a ústavných činiteľov SR, predstaviteľov vlád cudzích štátov, predstaviteľov Európskej únie a NATO." ČS OS SR vykonáva vojenské pocty, kladenie vencov, vojenské pohreby a rozlúčky. Pri výnimočných udalostiach ako sú oslavy SNP či Deň Ozbrojených síl SR predvádza svoj galaprogram." 
Čestná stráž je súčasťou Veliteľstva posádky Bratislava bývalých Síl výcviku a podpory Ozbrojených síl Slovenskej republiky. V tomto zaradení bola od reorganizácie OS SR 30. júna 2009. K 1. júlu 2014 bolo Veliteľstvo posádky Bratislava prevelené do priamej podradenosti Náčelníka Generálneho štábu Ozbrojených síl. Veliteľom ČS OS SR je od roku 2021 podplukovník Ing. Ján Polák.
Činnosť.
Čestná stráž sa v júni 2014 podieľala aj na inaugurácii prezidenta Andreja Kisku v bratislavskej Redute. Od 6. septembra 2016 Čestná stráž stráži tri zo štyroch štátnych symbolov, ktoré sa nachádzajú vo vestibule v budove Národnej rady SR: štátny znak, štátna vlajka a štátna pečať. Stráž bude vykonávaná každý pracovný deň počas zasadania parlamentu šiestimi vojakmi a jedným veliacim poddôstojníkom. Strážia v dvojiciach po jednej hodine, každých 20 minút si vymenia miesto. 
Velitelia.
28. septembra 2018 podplukovník Miloslav Arnold symbolicky odovzdal velenie svojmu nástupcovi Branislavovi Fraňovi, ktorý bol spolu s nadobudnutím funkcie k 1. októbru 2018 povýšený na podplukovníka.
Káthmandu (rozlišovacia stránka)

Káthmandu (varianty pozri v článku Káthmandu) môže byť:
Spevák (rozlišovacia stránka)

Spevák môže byť:
Emgeton Flexaret Mini

Emgeton Flexaret Mini je mobilný telefón so zabudovaným kompaktným fotoaparátom s 3x optickým zoomom. Predával sa pod obchodnou značkou Emgeton, pričom pôvodne je to čínsky výrobok, ktorý bol kúpený českou značkou a rebrandovaný. Obsahuje vlastný proprietárny operačný systém, dotykovú obrazovku, 12,1 megapixelový fotoaparát s xenónovým bleskom, rozhranie mini USB, podporu pamäťových kariet Micro SD, vnútornú pamäť, internetový prehliadač, podporu Javy a ďalšie základné funkcie.
Umožňuje zdieľanie videa na sieti Youtube, neumožňuje však jeho prehliadanie.
Hrad San Pedro de la Roca

Castillo de San Pedro de la Roca (tiež Castillo del Morro) je hrad na predmestí Santiago de Cuba. Bol postavený na začiatku 17. storočia, hlavným architektom bol Talian Giovanni Battista Antonelli. Hlavným účelom stavby bolo chrániť prístav v Santiagu pred útokmi pirátov a korzárov. 
V roku 1622 pevnosť poničili anglické vojská pod vedením sira Christophera Myngsa. Hrad je charakteristický množstvom padacích mostov. V podzemí sú žaláre.
V roku 1997 bol hrad zapísaný na zoznam svetového dedičstva UNESCO.
Ázijská bejzbalová federácia

Ázijská bejzbalová federácia, skr. BFA () je ázijská športová konfederácia, ktorá združuje bejzbalové zväzy ázijských štátov. Vznikla v roku 1954 a sídli v Soule, v Kórejskej republike. Založili ju 4 členovia: Filipíny, Japonsko, Kórejská republika a Taiwan. V roku 2013 združovala 25 národných bejzbalových zväzov a na jej čele stál Číňan Tom Peng. BFA je členom Medzinárodnej bejzbalovej federácie (IBAF) a tiež OCA. 
Už v roku vzniku federácie sa konalo prvé medzinárodné podujatie BFA, Majstrovstvá Ázie. V rokoch 19751983 bola činnosť federácie pozastavená, čoho dôsledkom bolo aj prestávka v konaní ázijského šampionátu.
Členské federácie.
Dočasnými členmi BFA boli v rokoch 19691971 a v rokoch 19811994 .
Podujatia.
Regionálne podujatia:
Filter pevných častíc

Filter pevných častíc (iné názvy: filter tuhých častíc, filter častíc, filter sadzí, filter proti sadziam; "(diesel) particulate filter", skrátene "(D)PF"; "(Diesel)ruß(partikel)filter", skrátene (D)RPF; "filter à particules", skrátene "FAP") je zariadenie určené na filtráciu pevných častíc alebo sadzí z výfukových plynov vznetového motora. Filter pevných častíc obvykle odstráni 85% alebo viac sadzí, za určitých podmienok môže dosiahnuť efektivitu takmer 100%. 
Existujú filtre, ktoré sú na jedno použitie a po „naplnení“ popolom sa menia za nové. Iné sú navrhnuté tak, aby spálili nahromadené častice jednak pasívne (pomocou jedného katalyzátora), alebo aktívnymi prostriedkami. K tým patrí napríklad ohrievanie filtra pevných častíc na spaľovaciu teplotu pomocou paliva; naprogramovanie motora na dobu, kedy je filter plný spôsobom, ktorý zvyšuje teplotu výfukových plynov aby vzniklo vyhorenie sadzí; produkcia vysokého množstva NOx aby sa dosiahla oxidácia nahromadeného popola, prípadne prostredníctvom iných metód. Tento proces je známy ako „regenerácia filtra“. 
Čistenie sa tiež považuje za súčasť pravidelnej údržby, a musí byť vykonané opatrne, aby nedošlo k poškodeniu filtra. Porucha vstrekovačov paliva alebo turbokompresorov má za následok kontamináciu filtra surovou naftou alebo motorovým olejom; vtedy sa môže vyžadovať prípadné mechanické čistenie. 
Filter pevných častíc bol vyvinutý hlavne pre mestský cyklus prevádzky vozidla, keď má motor najvyššiu produkciu sadzí. Proces regenerácie prebieha vo vyšších a konštantných rýchlostiach, čo všeobecne nie je možné dosiahnuť v meste. Vozidlá jazdiace výhradne pri nízkych otáčkach a rýchlostiach mestskej dopravy môžu vyžadovať periodické výjazdy vyššou rýchlosťou mimo mesta, aby sa dokázal filter pevných častíc vyčistiť. 
Ak vodič ignoruje varovné svetlo a jazdí príliš dlho s vozidlom v mestskom cykle, nemusí regenerácia filtra pevných častíc prebehnúť správne a regenerácia pokračuje opakovane. To zväčša vedie k takej poruche filtra pevných častíc, keď je potrebná jeho výmena.
FAP filter.
Francúzska automobilka PSA využíva odlišnú technológiu spaľovania častíc. Do nádrže je automaticky pri každom tankovaní pridávané aditívum. Aditívum obsahuje látku cerín. Toto aditívum zabezpečuje dokonalejšie spálenie častíc pri nižších teplotách, ako je tomu v klasických DPF filtroch a tak znížiť záťaž pre motor a výfukové potrubie. Pre FAP filter je to približne 450°C oproti 600°C pri DPF. Teplota výfukových spalín sa zvyšuje takzvaným "piatym taktom", post vstrekovaním paliva do výfukového potrubia. Životnosť filtra FAP je závislá od možností regenerácie, spravidla 80 000-260 000 kilometrov.
Aditívum vystačí približne na 200 000 kilometrov, kedy je odporúčané ho doplniť. Cerín je vysoko karcinogénna látka ktorá sa nespaľuje, zostáva zachytená vo filtri FAP a prevádzkou ho po čase upchá a znefunkční.
Africká bejzbalová a softbalová asociácia

Africká bejzbalová a softbalová asociácia, skr. ABSA () je africká športová konfederácia, ktorá združuje bejzbalové a softbalové zväzy afrických štátov. Vznikla v roku 1990 a sídli v Lagose, v Nigérii. Založilo ju 9 členov: Angola, Botswana, Ghana, Lesotho, Namíbia, Nigéria, Sierra Leone, Zambia a Zimbabwe. Momentálne (2012) združuje 24 národných bejzbalových zväzov a na jej čele stojí Nigérijčan Ishola Williams. ABSA je členom Medzinárodnej bejzbalovej federácie (IBAF) a tiež ANOCA. 
Zóny ABSA.
Členské federácie sú rozdelené geograficky do 4 bejzbalových zón:
Medzinárodný turistický odznak Besky(i)dy

Medzinárodný turistický odznak Besky(i)dy (pl. Międzynarodowa Odznaka Turystyczna Besky(i)dy, cz. Mezinárodní turistický odznak Besky(i)dy) – horský, medzinárodný odznak, ktorý bol založený 24. marca 2008 spoločne cez:
Na získanie odznaku je nutné zakúpiť záznamník a potvrdzovať návštevy prelepením nálepkou. Nálepku treba opečiatkovať.
Pre získanie odznaku v jednom štáte je potrebne navštíviť minimálne 6 ľubovoľne vybratých miest z 8 uvedených.
Pre získanie prémiového odznaku a certifikátu je potrebne navštíviť všetky miesta uvedené v záznamníku.
Doba plnenia bola časovo obmedzená do 15. septembra 2012, ale neskôr bola predĺžená do 15. septembra 2013.
Acyklia

Acyklia je funkčná porucha vaječníkov samíc zvierat, ktorú spôsobuje znížená produkcia hormónov podmozgovej žľazy a vaječníkov. Následkom je dlhodobé chýbanie fázy pohlavnej aktivity (ruje) u zvierat s s pravidelným pohlavným cyklom. Acyklia sa prirodzene vyskytuje v čase gravidity zvierat.
Acyklický kvet

Acyklický kvet () je kvet, ktorého orgány (okvetie, tyčinky a piestiky) vyrastajú na kvetnom lôžku v tvare špirály. Ak je lôžko pretiahnuté, kvetné orgány vyrastajú skrutkovito. Sú charakteristické pre primitívne krytosemenné rastliny. Z acyklického kvetu sa fylogeneticky vyvinul hemicykilický a cyklický typ.
Oceánska bejzbalová konfederácia

Oceánska bejzbalová konfederácia, skr. BCO () je oceánska športová konfederácia, ktorá združuje bejzbalové zväzy oceánskych štátov. Vznikla v roku 1989 a sídli v Melbourne, v Austrálii. Momentálne (2012) združuje 15 národných bejzbalových zväzov a na jej čele stojí Austrálčan Ron Finley. BCO je členom Medzinárodnej bejzbalovej federácie (IBAF) a tiež ONOC a OSFO.
Božídarské rašeliniště

Božídarské rašeliniště je národná prírodná rezervácia v okrese Karlovy Vary, najväčšia, čo do rozlohy, v Krušných horách. Leží západne od mesta Boží Dar v nadmorskej výške 940 až 1115 metrov. Ťažba rašeliny tu prebiehala až do druhej svetovej vojny.
Ochrana tohoto prírodného územia bola vyhlásená v roku 1965 na rozlohe 929,5 hektára; chráni vrchoviskové rašelinisko so smrečinami, kosodrevinou, porastami borovice barinnej, brezy trpasličej, vresoviskami a lúkami. Rastie tu pre rašeliniská charakteristická mäsožravá rastlina rosička okrúhlolistá. Od roku 1977 územím prechádza náučný chodník s dĺžkou 3,2 km a dvanástimi zastávkami. Najvyšším bodom chráneného územia je výrazný vrch Božídarský špičák.
Na severnom okraji rezervácie odbočuje z potoka Černá 13 kilometrov dlhý vodný kanál Blatenský vodní příkop z roku 1540 ktorý bol nedávno obnovený za účelom odvádzania povrchových vôd stekajúcich z rašeliniska, ktorých kyslé zloženie by nepriaznivo ovplyvňovalo potok slúžiaci ako zdroj pitnej vody. Pozdĺž potoka sa nachádzajú tzv. sejpy – hromady hlušiny ktoré zostali po ryžovaní cínovej rudy. Na nich rastú špecifické druhy rastlín – o. i. vres a vzácny plešivec dvojdomý.
Acyl

Acyl (všeobecný vzorec: R–CO) je jednoväzbová skupina, ktorá vzniká odtrhnutím skupiny -OH z karboxylovej skupiny karboxylovej kyseliny. Názvy acylových skupín sa odvodzujú z latinčiny pochádzajúcich triviálnych názvov kyselín:
a podobne.
Kostol Dobrého pastiera (Solinky)

Kostol Dobrého Pastiera je rímskokatolícky farský kostol v Žiline na sídlisku Solinky. 
Farnosť.
Farnosť bola zriadená 1. júla 1997 Nitrianskou diecézou oddelením od Farnosti Žilina-Mesto. Územie farnosti tvoria tieto časti Žiliny: sídlisko Solinky, Solinky-Juh, Bôrik a Hliny VI. Za prvého správcu novovzniknutej farnosti bol nitrianskym biskupom kardinálom Ján Chryzostomom Korcom menovaný vdp. Mgr. Ján Hudec.
Na sviatok Nepoškvrneného počatia Panny Márie 8. decembra 1997 dostala farnosť pozemok pod kostol od mesta Žiliny za symbolickú sumu 1 Sk. Výstavba kostola začala na jar 1998 a v priebehu roka bol dokončený. V hlavnom oltári sú uložené relikvie svätých Andreja-Svorada a Beňadika. Slávnostnú posviacku kostola vykonal 8. mája 1999 nitriansky biskup kardinál Ján Chryzostom Korec. Základný kameň kostola posvätil 22. apríla 1990 pápež sv. Ján Pavol II. v Bratislave pri svojej prvej apoštolskej ceste v Československu. 
Od 14. februára 2008 Farnosť Dobrého pastiera patrí pod novovzniknutú Žilinskú diecézu.
Ostrovské rybníky

Ostrovské rybníky je prírodná rezervácia, ktorá bola vyhlásená v roku 1998 a nachádza sa neďaleko obce Ostrov. Dôvodom je ochrana vodných a mokraďových stanovísk a na ne viazanú flóru a faunu.
Riasnica

Riasnica (iné názvy: cília, cílium , riasa; neodborne alebo zastarano: obrva, mihalnica; knižne alebo zastarano: brva; zastarano: "vráska", , mn. č. "cilia") je kožný derivát podobný chlpu a vlasu. Riasnice rastú na hornej a dolnej mihalnici (t.j. viečku).
Chránia oko pred vniknutím jemných častíc (nečistôt, prachu, malého hmyzu) do oka a zabraňujú tak jeho poškodeniu. Mihalnica má valcovitý tvar so zaoblenými koncami. Farba riasnic je u ľudí rôzna a do istej miery sa zafarbenie podobá ľudským vlasom. Pri embryu sa riasnice vyvíjajú medzi siedmym a ôsmym týždňom. Výrazné riasnice sú v mnohých kultúrach považované za symbol ženskosti. Na ich zvýraznenie sa používa maskara.
Existujú aj umelé riasnice, ktoré sa nalepujú na očné viečka namiesto prírodných riasnic. 
U mnohých zvierat (napríklad kôň, dromedár) fungujú riasnice podobne ako u ľudí.
Ľubomír Svoboda

Generálporučík Ing. Ľubomír Svoboda (* 13. október 1961, Myjava) je slovenský generál. Od roku 2020 je zástupca náčelníka Generálneho štábu OS SR. Predtým bol od 1. augusta 2017 veliteľ Vzdušných síl OS SR. Predtým bol od 1. júla 2012 do 31. júla 2013 veliteľom Síl výcviku a podpory Slovenskej republiky. Od augusta 2013 pôsobil ako náčelník štábu vo Veliteľstvo spoločných síl NATO.
Svobodovo povýšenie do druhej generálskej hodnosti, generálmajor schválila 13. decembra 2017 vláda. Prezident Andrej Kiska ho povýšil k 9. januáru 2018. 16. decembra 2020 vláda schválila Svobodovo povýšenie do hodnosti generálporučík. Preidentka Zuzana Čaputová ho do hodnosti vymenovala 28. januára 2021.